Република Србија

ОПШТИНА ЉУБОВИЈА

**-Општинска управа-**

**-Комисија за јавну набавку-**

Број: 404-48/2019-04

05.09.2019. године

Војводе Мишића 45

Љ у б о в и ј а

**ПРЕДМЕТ**: Одговор Комисије за јавну набавку бр. 2

Комисији за јавну набавку радова на унапређењу енергетске ефикасности на згради ОШ „Петар Враголић“ у Доњој Оровици, општина Љубовија – поновљени поступак, редни број ЈН 45/2019, дана 04.09.2019. године, упућен је захтев за додатним информацијама и појашњењима и то:

**1)** У предмеру и предрачуну на реконструкцији термичког омотача на ОШ „Петар Враголић“ Доња Оровица предвиђено је следеће:

Поз. IV. 1 Покривање крова црепним лимом. Лим је поцинковани пластифицирани бојени.

Поз. VII. 1,2,3 Израда олука и опшивање венца предвиђено је од АЛ бојеног лима.

Питање 1: Да ли је у реду да се олуци раде од АЛ бојеног лима а објекат покрива челичним пластифицираним лимом пошто се ова два материјала не „трпе“ а у директној су вези.

**Одговор 1**: Радови се изводе према Предмеру.

**2)** Питање 2: У предмеру и предрачуну радова за реконструкцију и отклањање последица пожара предвиђено је следеће:

Поз. VI. 1 Израда пода од Винфлекс трака хомогене структуре Д=3 мм ширина трака 3,00 м1. Пошто се у нашој земљи не производи ова врста трака већ траке Д=2,00 мм и ширине 2,00 м1. Траке из увоза су сумњивог квалитета и без валидне атестне документације. Молимо пројектанта да објасни на коју је траку мислио и од ког произвођача / слично производу том и том.

**Одговор 2:** Пројектант се изјаснио да је потребна трака дебљине Д=2,00 мм и ширине 2,00 м1 и у том смислу ће се извршити измена конкурсне документације.

**КОМИСИЈА ЗА ЈАВНУ НАБАВКУ**

**ОПШТИНСКЕ УПРАВЕ ОПШТИНЕ ЉУБОВИЈА**